Vermeende dwelmmuil Vrydag in hofArgieffoto Henicha von Wielligh (21), wat by OR Tambo Internasionale Lughawe in hegtenis geneem is in verband met die besit van dwelmmiddels ter waarde van R1 miljoen, sal na verwagting Vrydag in die landdroshof in Kempton Park verskyn. Von Wielligh sal na verwagting aansoek doen om borgtog ná sy verlede week Donderdag in hegtenis geneem is, het kapt. Ndivhuwo Mulamu, woordvoerder van die direktoraat vir prioriteitsmisdaadondersoeke (die Valke), gesê. Die Valke se eenheid wat ernstige misdade ondersoek, het haar aangekeer. “Toe hulle haar bagasie deursoek, het hulle op ŉ wit poeierstof afgekom. Dit is as 2 kg heroïen geïdentifiseer,” het hy bygevoeg. Von Wielling was op pad na Mauritius.